Euroopa Liidu Teataja L 328 , 14/11/1989 Lk 0023 - 0032

Soomekeelne eriväljaanne: Peatükk 3 Köide 30 Lk 0193

Rootsikeelne eriväljaanne: Peatükk 3 Köide 30 Lk 0193



Komisjoni määrus (EMÜ) nr 3403/89, 13. november 1989, millega muudetakse määrust (EMÜ) nr 2159/89 pähkleid ja jaanikaunasid käsitleva nõukogu määruse (EMÜ) nr 1035/72 IIa jaotises sätestatud erimeetmete üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta [1], viimati muudetud määrusega (EMÜ) nr 1119/89 [2], eriti selle artiklit 14g, ning arvestades, et: komisjoni määruses (EMÜ) nr 2159/89 [3] sätestatakse selle toetuse andmise tingimused, mida pähklite ja jaanikaunade tootjaorganisatsioonid võivad teatavatel tingimustel saada; kõnealuste tootjaorganisatsioonide tegutsemise hõlbustamiseks ning kvaliteedi ja turustamise parandamise kavade kiiremaks rakendamiseks tuleks sätestada ettemaksete tegemine; tuleks määrata kindlaks selliste ettemaksete tegemise tingimused ja vastavad summad; ettemakse tegemise tingimuseks on siiski toetusesaaja kohustuste täitmist garanteeriva tagatise esitamine; tuleb määrata kindlaks tagatise esitamise ja vabastamise tingimused; tuleb kinnitada iga-aastase toetuse maksimumsumma suhtes kohaldatav ajutine ümberarvestuskurss juhtudeks, kui tehakse kvaliteedi ja turustamise parandamise kavadega seotud toetuse ettemakseid; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2159/89 muudetakse järgmiselt. 1. Artiklile 19 lisatakse järgmine lõige: "Välja arvatud vääramatu jõu korral, põhjustab taotluse esitamine pärast eespool nimetatud tähtaega toetuse vähendamise 5 %; üle 30 päeva viibinud taotlusi ei saa vastu võtta." 2. Lisatakse artikkel 22a: "Artikkel 22a 1. Liikmesriigid võivad teha käibefondi loomise toetuse ning kvaliteedi ja turustamise parandamise kava rakendamiseks antava toetuse ettemakseid tootjaorganisatsioonidele, kes on seda taotlenud. 2. Käibefondi loomise toetuse puhul võib teha vaid ühe ettemakse: - selliste taotluste puhul, mis on esitatud hiljemalt 18 kuud pärast eritunnustuse saamist V lisas sätestatud kujul, - kui taotluse esitanud tootjaorganisatsioon esitab tõendi selle kohta, et fondi käibekapital on moodustatud vastavalt määruse (EMÜ) nr 1035/72 artikli 14c lõikele 3. Ettemakse ei tohi ületada 60 % liikmesriigi ja ühenduse kogu rahalisest panusest käibefondi rahastamisesse, mis määratakse eritunnustuse saamisele järgneva turustusaasta hinnanguliste müügiandmete põhjal vastavalt V lisa punktile 6. Ettemaksete tegemise korral esitatakse toetuse jääksumma taotlus VI lisas sätestatud kujul. 3. Kava rakendamise jaoks antava toetuse puhul tohib ettemaksetaotlusi esitada VII lisas sätestatud kujul pärast kava heakskiitmist. Iga kava rakendusaasta kohta tohib esitada vaid ühe taotluse, kui esitatakse tõend selle kohta, et kava rakendamine on asjaomasel aastal alanud. Tõend ja tõendavad dokumendid peavad käsitlema vähemalt 20 % VII lisa punktis 7 nimetatud hinnangust. Ettemakse ei tohi ületada 80 % liikmesriigi ja ühenduse kogu rahalisest panusest tootjaorganisatsiooni poolt hinnatud ja VII lisa punktis 7 nimetatud kava rakendamiskulude rahastamisse. Selline ettemakse ei tohi siiski ületada 90 % määruse (EMÜ) nr 790/89 artiklis 2 nimetatud summast. Selleks on eespool nimetatud ülemmäära omavääringusse ümberarvestamisel kasutatav kurss ettemakse kohaldamisele eelneval 1. septembril kehtiv põllumajanduslik ümberarvestuskurss. Kava rakendamise alustamisega seotud toetuse jääksumma maksmise taotlus esitatakse VIII lisas sätestatud kujul. 4. Lõigetes 2 ja 3 nimetatud ettemaksed tehakse tingimusel, et taotleja esitab tõendi, et ta on esitanud tagatise, mille suurus on 110 % ettemaksest. Tagatis esitatakse vastavalt komisjoni määruse (EMÜ) nr 2220/85 [1] EÜT L 205, 3.8.1985, lk 5. VIII jaotisele. 5. Tagatis vabastatakse viivitamata: a) lõikes 2 nimetatud toetuse ettemakse puhul, kui toetuse jääksumma on välja makstud; b) lõikes 3 nimetatud toetuse ettemakse puhul, kui iga-aastane osamakse on välja makstud. 6. Tagatisest jäädakse osaliselt ilma, kui ettemakse ületab aasta jooksul makstava toetuse summat; tagatisest jäädakse ilma valesti makstud summa ulatuses. 7. Tagatisest jäädakse täielikult ilma: - käibefondi moodustamiseks määratud toetuse puhul, kui toetusetaotlust ei ole esitatud nelja kuu jooksul alates tootjaorganisatsioonile eritunnustuse andmise kuupäevale järgneva teise turustusaasta lõpust, - kava rakendamiseks määratud toetuse puhul, kui asjaomase aasta toetuse jääksumma taotlust ei ole esitatud vastavalt artikli 19 kolmandale lõigule. Ilma et see piirakse lõike 6 kohaldamist, kui asjaomase aasta toetuse jääksumma taotlus esitatakse pärast eespool nimetatud tähtaega, kuid mitte pikema kui 15päevase viivitusega, jäädakse ilma 10 % tagatisest." 3. Lisatakse käesoleva määruse lisa. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. november 1989 Komisjoni nimel komisjoni liige Ray Mac Sharry [1] EÜT L 118, 20.5.1972, lk 1. [2] EÜT L 118, 29.4.1989, lk 12. [3] EÜT L 207, 19.7.1989, lk 19. -------------------------------------------------- LISA " V LISA +++++ TIFF +++++ +++++ TIFF +++++ VI LISA +++++ TIFF +++++ +++++ TIFF +++++ VII LISA +++++ TIFF +++++ +++++ TIFF +++++ VIII LISA +++++ TIFF +++++ +++++ TIFF +++++ " --------------------------------------------------